- Դեռևս անցյալ տարի հոկտեմբերին՝ լրագրողների համահայկական համաժողովի աշխատանքների ընթացքում հիմք դրվեց «Դու ինչ ես անում Արցախի համար» շարժմանը, որը լայն տարածում գտավ, և որին մասնակցեցին նաև սփյուռքահայ բազմաթիվ դպրոցականներ: Շարժման շրջանակներում Բուենոս Այրեսի Հայկական բարեգործական ընդհանուր միության վարչության ատենադպիր Անտոնիո Սարաֆեանի և ՀԲԸՄ-ի Արգենտինայի մասնաճյուղի պատվավոր անդամ, դուդուկահար Գագիկ Գասպարյանի նախաձեռնությամբ Հարավային Ամերիկայում, Նյու Յորքում, Փարիզում, Երևանում անցկացվեցին համերգներ: Համերգաշարի ընթացքում հանգանակված գումարով սեպտեմբերին գնվեց 300 երաժշտական գործիք, որի մի մասն արդեն հանձնվել է Արցախի երաժշտական դպրոցներին: Մյուս մասը որոշվեց հանձնել Հայաստանի սահմանապահ գյուղերին, և ահա այսօր փոխանցում ենք ձեզ: